ЧРЕЗ ПРЕДСЕДАТЕЛЯ

НА ОБЩИНСКИ СЪВЕТ-ГРАД РУСЕ

АКАДЕМИК ХРИСТО БЕЛОЕВ

ДО КМЕТА НА ОБЩИНА РУСЕ

Г-Н ПЕНЧО МИЛКОВ

П И Т А Н Е

ОТ ГРУПАТА ОБЩИНСКИ СЪВЕТНИЦИ

„ СДС- ГРАЖДАНИТЕ“

На основание чл. 33, ал. 1, т.4 от Закона за местното самоуправление и местната администрация и чл. 103, ал.2 във връзка с чл. 104 от Правилника за организацията и дейността на Общински съвет - Русе, неговите комисии и взаимодействието им с общинската администрация

от Галичка Николова,

общински съветник в Общински съвет – Русе

**ОТНОСНО: Контрол за изпълнение на** чл.17, ал.3 от Наредба №18

**УВАЖАЕМИ ГОСПОДИН МИЛКОВ,**


Благодаря за отговор Ваш изх. № 06-01-183#11/24.09.2024 г.

В отговора Ви с изх. №06-01-183#11/24.09.2024 г. сочите, че автомобилът на предоставената от мен снимка е паркирал в свободна за паркиране зона.

Съгласно чл. 17 (1) от Наредба №18: „На улици, площади и паркинги – общинска собственост, където търсенето на места за паркиране е по-голямо от предлагането, след решение на Общински съвет Русе се въвежда режим за платено паркиране на автомобили с технически допустима максимална маса до 3,5 т. и на превозни средства от категория М1, съгласно чл. 149, ал. 1, т. 2, буква „а“ от ЗДвП.“

В тази връзка моля да ми бъде разяснено кога е отменена т. 2.12 от Решение №522, Пр. №26/31.03.2009 г. Според мен тя е в сила, а това, че Община Русе не е маркирала и сигнализирала зоната, поради не споделяни от мен причини, не означава, че автомобилът се намира извън същата зона, определена от Общински съвет Русе. Сочените в предходни Ваши отговори причини, че приходите от тази зона трябва да се върнат обратно в бюджета на програмата, са само икономическата част на въпроса. По-важният е, че градът има крещяща нужда от паркинги и паркоместа, което прави изпълнението на зоната изключително целесъобразно от гледна точка на организацията и безопасността на движението. Отделен е въпросът, че от местата за хора с увреждания приходи не се генерират, но те са част от тази зона и броят им е определен точно по тези критерии.

Желая да получа писмен отговор на сесията, която ще се проведе през октомври 2024г., на датата, съответстваща сесията.



С уважение:

Галичка Николова

ПК Граждани за общината